കൊറോണ, കാലാവസ്ഥാ വ്യതിയാനം, ഇന്ധനക്ഷാമം, വൈദ്യുതി ദൗര്ലഭ്യം: അവശ്യവസ്തുക്കള് സംഭരിക്കാന് നിര്ദ്ദേശം, ചൈന കടുത്ത നിയന്ത്രണത്തിലേക്ക്? ജനങ്ങള് പരിഭ്രാന്തിയില് ബെയ്ജിംഗ്: അവശ്യ സാധനങ്ങള് സംഭരിക്കാന് ആഹ്വാനം ചെയ്തതിന് പിന്നാലെ പരിഭ്രാന്തിയിലായി ചൈനയിലെ ജനങ്ങള്. കൊറോണ വ്യാപനവും, കാലാവസ്ഥാ വ്യതിയാനവും, വൈദ്യുതി പ്രതിസന്ധിയും, ഇന്ധന ക്ഷാമവുമെല്ലാം ചൈനയില് രൂക്ഷമായിക്കുകയാണ്. അടുത്ത ആഴ്ച്ച ചൈനീസ് കമ്യൂണിസ്റ്റ് പാര്ട്ടിയുടെ ഉന്നതതല യോഗം ചേരുന്നുണ്ട്. യോഗത്തില് പ്രതിസന്ധികള് ചര്ച്ചയാകുമെന്നാണ് സൂചന. കടുത്ത നിയന്ത്രണങ്ങളിലേക്ക് ചൈനീസ് സര്ക്കാര് കടന്നേയ്ക്കുമെന്നാണ്. സര്ക്കാരിന്റെ വാണിജ്യവകുപ്പിന്റെ വെബ്സൈറ്റില് അവശ്യസാധനങ്ങള് സംഭരിക്കണമെന്ന് ആവശ്യപ്പെട്ട് നോട്ടീസ് പ്രസിദ്ധീകരിച്ചിരുന്നു. നിത്യജീവിതത്തിനും അടിയന്തര ആവശ്യങ്ങള്ക്കും ഉപയോഗിക്കാനുള്ള അവശ്യവസ്തുക്കള് ശേഖരിച്ചുവെയ്ക്കണമെന്നാണ് നിര്ദ്ദശം. അവശ്യസാധനങ്ങളുടെ വിതരണം ഉറപ്പുവരുത്തണമെന്ന് അധികൃതരോടും നിര്ദ്ദേശിച്ചിരുന്നു. എന്നാല് രാജ്യത്തെ പ്രതിസന്ധിയെക്കുറിച്ചൊന്നും തന്നെ നോട്ടീസില് പരാമര്ശമില്ല. കൊറോണയ്ക്ക് പുറമെ വെള്ളപ്പൊക്കവും വേനലും കഴിഞ്ഞ രണ്ട് വര്ഷമായി ചൈനയെ ബാധിക്കുന്നുണ്ട്. ഇത് കാര്ഷികരംഗത്തെ ബാധിക്കുകയും അവശ്യസാധനത്തിന്റെ വില കുതിച്ചുയരുന്നതിന് കാരണമാവുകയും ചെയ്തിരുന്നു. തായ്വാനുമായുള്ള യുദ്ധത്തിനായുള്ള തയ്യാറെടുപ്പാണെന്നും സൂചനകളുണ്ട്. അതേസമയം ഇക്കാര്യം ചൈനീസ് അധികതര് നിഷേധിച്ചിട്ടിണ്ട്. ഇതുസംബന്ധിച്ച് ചര്ച്ചകള് സോഷ്യല് മീഡിയയില് സജീവമായിരിക്കുകയാണ്. പരിഭ്രാന്തിയിലായ ഒരുകൂട്ടം ജനങ്ങള് സാധങ്ങള് വാങ്ങിക്കൂട്ടുകയാണ്. മാര്ക്കറ്റുകളിലും പൊതു നിരത്തുകളിലുമെല്ലാം വലിയ തിരക്കാണ് അനുഭവപ്പെടുന്നത്.